Sarke

Sarke var et norsk blackened thrash metal-band fra Oslo, aktive i perioden 2008–2025. 

Bandet ble startet som et soloprosjekt av Thomas «Sarke» Bergli, og all musikk og tekster til førstealbumet er skrevet av Bergli selv. Ted «Nocturno Culto» Skjellum (Darkthrone) har bidratt på vokal gjennom hele bandets levetid. 

Stilmessig var bandet inspirert av 70-tallsrock, 80-tallets speed metal og black metal fra 90-tallet. 

 Historie 
Bandet ble grunnlagt i 2008 av bassist Thomas «Sarke» Bergli (Tulus, Khold), opprinnelig som et soloprosjekt. På innspillinga av den første plata, Vorunah (2009), fikk han med seg Tulus-keyboardist Anders Hunstad, Ted «Nocturno Culto» Skjellum (Darkthrone) på vokal samt produsent Lars-Erik Westby. All musikk og tekstene til albumet er skrevet av Bergli, og med unntak av keyboard spiller han alle instrumentene selv. 

I 2009 ble Sarke invitert til å spille på Indie Recordings' "label night" under Infernofestivalen, og Bergli hentet inn trommis Asgeir Mickelson (Spiral Architect) og gitarist Terje «Cyrus» Andersen. I 2010 ble også Steinar Gundersen (Khold, Spiral Architect) med, som bandets andre gitarist.

I 2009 og 2010 spilte Sarke på flere store festivaler, inkludert Wacken Open Air (med gjesteopptreden av Thomas Gabriel Fischer ), Inferno Festival, Hole in the Sky, Party.San Open Air, Brutal Assault og Ragnarök Festival. 

Etter festivalsesongen ble Sarke-prosjektet offisielt et band, med Mickelson, Cyrus og Gundersen som faste medlemmer. Andreplata bærer derfor mindre preg av å være et soloprosjekt, med fire låtskrivere og flere musikere i studio.– Vi gjorde noen liveopptredener, og så spurte jeg om de ville være med på albumet. Alle sa ja – det var ganske enkelt.På fjerdealbumet Bogefod bidrar folkesangeren Beate Amundsen på vokal på låta «Dawning».

Sarke ble offisielt oppløst i februar 2025. 

 Stil 
Stilmessig sto Sarke for en miks av 70-tallsrock, 80-tallets speed metal og black metal fra 90-tallet. Bergli startet bandet som et prosjekt inspirert av ekstremmetalscenen – band som nevnes er Mayhem, Slayer, Darkthrone, Celtic Frost, Black Sabbath, Candlemass, Death, Motörhead og Kreator.

 Anerkjennelse 
Sarke ble nominert til Spellemannprisen 2016 for sin fjerde utgivelse, Bogefod.

 Medlemmer 

 Siste lineup 

 Thomas «Sarke» Bergli – bass, låtskriver (2008–2025) (gitar, trommer 2008–2009) 
 Ted «Nocturno Culto» Skjellum – vokal (2008–2025)
 Anders Hunstad – keyboard (2008–2014, 2017–2025)

 Steinar Gundersen – gitar (2011–2025)
 Cato Bekkevold – trommer (2020–2025)

 Tidligere medlemmer 

 Asgeir Mickelson – trommer (2011–2014)
 Terje «Cyrus» Andersen – gitar (2011–2013)
 Stian Kråbøl – gitar (2014–2016, 2018–2020)
 Terje Kråbøl – trommer (2016–2017)

 Livemusikere 

 Pål «Athera» Mathiesen – vokal (2015)
 Christian Broholt – vokal (2015)

 Asgeir Mickelson – trommer (2009–2011)
 Terje «Cyrus» Andersen – gitar (2009–2011)

 Diskografi 
2009: Vorunah (Indie Recordings)
2011: Oldarhian (Indie Recordings)
2013: Aruagint (Indie Recordings)
2016: Bogefod (Indie Recordings)
2017: Viige Urh (Indie Recordings)
2019: Gastwerso (Indie Recordings)
2021: Allsighr (Soulseller Records)
2024: Endo Feight (Soulseller Records)

 Referanser 

Eksterne lenker
 Sarke's offisielle nettside
 Sarke hos Encyclopaedia Metallum

Kategori:Norske heavy metal-band
Kategori:Norske thrash metal-band
Kategori:Band etablert i 2008